

**660/23**

PRIJEDLOG

**PROGRAMA RADA TURISTIČKE ZAJEDNICE GRADA SUPETRA ZA 2024. GODINU**

Martina Rendić, mag.oecc

Direktor

Prosinac 2023. g.

**U V O D**

Prijedlog godišnjeg programa rada Turističke zajednice Grada Supetra za 2024. godinu izrađen je u skladu i poštujući Metodologiju i obvezatne upute za izradu godišnjeg programa rada i izvješća o izvršenju godišnjeg programa rada propisanog od Ministarstva turizma i sporta u studenom 2020. godine.

Zajednički ciljevi Turističkih zajednica definirani su člankom 9. Zakona o turističkim zajednicama i promicanju hrvatskog turizma (NN 52/19 i 42/20), te je sukladno istom rad turističkih zajednica usmjeren na tri glavna pravca djelovanja i to:

1. Razvoj i marketing destinacije kroz koordiniranje ključnih aktivnosti turističkog razvoja (planiranje, razvoj turističkih proizvoda u destinaciji, financiranje, donošenje i provedba odluka) u skladu s dokumentima kojima se definira nacionalna strategija razvoja turizma
2. Osiguravanje cjelovitije zastupljenosti specifičnih lokalnih/regionalnih interesa kroz jačanje lokalne/regionalne inicijative i povezivanje dionika na lokalnom/regionalnom nivou radi stvaranja međunarodno konkurentnih turističkih proizvoda
3. Poboljšanje uvjeta boravka turista u destinaciji te razvijanje svijesti o važnosti i gospodarskim, društvenim i drugim učincima turizma, kao i potrebi i važnosti očuvanja i unapređenja svih elemenata turističke resursne osnove određene destinacije, a osobito zaštite okoliša, kao i prirodne i kulturne baštine sukladno načelima održivog razvoja.

Zadaće lokalne turističke zajednice definirane su Zakonom o turističkim zajednicama i promicanju hrvatskog turizma (NN 52/19 i članak 32 i 42/20 članak)

U članku 32. spomenutog Zakona navedene su sve Zadaće lokalne turističke zajednice pa tako i TZG Supetra. Naše su zadaće stoga:

*1. Razvoj proizvoda*

1.1. sudjelovanje u planiranju i provedbi ključnih investicijskih projekata javnog sektora i ključnih projekata podizanja konkurentnosti destinacije

1.2. koordinacija i komunikacija s dionicima privatnog i javnog sektora u destinaciji

1.3. razvojne aktivnosti vezane uz povezivanje elemenata ponude u pakete i proizvode – inkubatori inovativnih destinacijskih doživljaja i proizvoda

1.4. razvoj događanja u destinaciji i drugih motiva dolaska u destinaciju za individualne i grupne goste

1.5. razvoj ostalih elemenata turističke ponude s fokusom na cjelogodišnju ponudu destinacije

1.6. praćenje i apliciranje, samostalno ili u suradnji s jedinicom lokalne samouprave i drugim subjektima javnog ili privatnog sektora, na natječaje za razvoj javne turističke ponude i infrastrukture kroz sufinanciranje iz nacionalnih izvora, fondova Europske unije i ostalih izvora financiranja

1.7. upravljanje kvalitetom ponude u destinaciji

1.8. strateško i operativno planiranje razvoja turizma ili proizvoda na destinacijskoj razini te po potrebi organizacija sustava upravljanja posjetiteljima

1.9. sudjelovanje u izradi strateških i razvojnih planova turizma na području destinacije

1.10. upravljanje javnom turističkom infrastrukturom

1.11. sudjelovanje u provođenju strateških marketinških projekata koje je definirala Hrvatska turistička zajednica.

*2. Informacije i istraživanja*

2.1. izrada i distribucija informativnih materijala

2.2. stvaranje, održavanje i redovito kreiranje sadržaja na mrežnim stranicama destinacije i profilima društvenih mreža

2.3. osnivanje, koordinacija i upravljanje turističkim informativnim centrima (ako postoje/ima potrebe za njima)

2.4. suradnja sa subjektima javnog i privatnog sektora u destinaciji radi podizanja kvalitete turističkog iskustva, funkcioniranja, dostupnosti i kvalitete javnih usluga, servisa i komunalnih službi na području turističke destinacije

2.5. planiranje, izrada, postavljanje i održavanje sustava turističke signalizacije, samostalno i/ili u suradnji s jedinicom lokalne samouprave

2.6. operativno sudjelovanje u provedbi aktivnosti sustava eVisitor i ostalim turističkim informacijskim sustavima sukladno uputama regionalne turističke zajednice i Hrvatske turističke zajednice kao što su: jedinstveni turistički informacijski portal te evidencija posjetitelja i svih oblika turističke ponude.

*3. Distribucija*

3.1. koordiniranje s regionalnom turističkom zajednicom u provedbi operativnih marketinških aktivnosti

3.2. priprema, sortiranje i slanje podataka o turističkoj ponudi na području destinacije u regionalnu turističku zajednicu i Hrvatsku turističku zajednicu

3.3. priprema destinacijskih marketinških materijala sukladno definiranim standardima i upućivanje na usklađivanje i odobrenje u regionalnu turističku zajednicu

3.4. pružanje podrške u organizaciji studijskih putovanja novinara i predstavnika organizatora putovanja u suradnji s regionalnom turističkom zajednicom te u suradnji s Hrvatskom turističkom zajednicom

3.5. obavljanje i drugih poslova propisanih ovim Zakonom ili drugim propisom.

Turistička zajednica ima i svoje strateške ciljeve , a njihova je osnova u Glavnom planu razvoja turizma Splitsko-dalmatinske županije (2017. – 2027.) sa strateškim i operativnim planom marketinga. Osnovni cilj Glavnog plana turizma SDŽ-a (2017. – 2027.) sa strateškim i operativnim planom marketinga će definirati strateški i operativni koncept razvoja turizma koji će osigurati proizvodne, institucionalne, organizacijske i ljudske pretpostavke za uspostavljanje trajne privlačnosti Županije kao turističke destinacije i poboljšavanje njezine konkurentske sposobnosti na međunarodnom turističkom tržištu, omogućavajući kontinuirani rast blagostanja stanovnika i korištenje resursne osnove na načelima održivog razvoja.

Okvirni strateški ciljevi odnose se na povećanje tržišne konkurentnosti odnosno na: povećanje prepoznatljivosti SDŽ-a na ciljnim tržištima kao sadržajne destinacije koja osim sunca i mora nudi cijelu paletu drugih proizvoda te povećanje atraktivnosti SDŽ-a na ciljnim tržištima kao destinacije atraktivne kroz veći dio godine.

Poštujući i gore navedeno strateški ciljevi Turističke zajednice Grada Supetra su:

* Održivi turizam
* Unapređenje uvjeta za razvoj turizma
* Zelena i digitalna tranzicija
* Povećanje prihoda od turizma razvojem turističkih proizvoda, ali i osmišljavanjem novih
* Unapređenje upravljanja turizmom

Prijedlog programa rada Turističke zajednice Grada Supetra za 2024. rađen je i na osnovi:

1. Rezultata turističkog prometa ostvarenog na području djelovanja TZG Supetra
2. Rezultata turističkog prometa ostvarenog na području SD županije i RH
3. Razgovorima i iskustvima sa svim turistički dionicima na našem području

posebno

Isto tako ovaj se Program temelji i na smjernicama Glavnog plana razvija turizma Splitsko-dalmatinske županije, smjernicama Strategije razvoja turizma na području Grada Supetra za razdoblje 2016. – 2020.

Također temelji se na Zakonu o turističkim zajednicama i promicanju hrvatskog turizma (NN 52/19 i 42/20) poštujući zakonom propisane zadaće lokalne turističke zajednice definirane člankom 32.

Kako bi kvalitetno pristupili izradi Plana programa rada i financijskog plana TZG Supetra za 2024. svakako treba analizirati statistiku 2023. godine.

Zbrajajući i analizirajući podatke iz sustava e Visitor dolazimo do slijedećeg.

U razdoblju od 1. siječnja 2023. do 30. stu 2023. na području Grada Supetra ostvareno je 83 830 dolazaka (2022. – 81 898 ) i ostvareno 572 384 noćenja (2022. – 562 737 ). Ovdje govorimo o komercijalnim i nekomercijalnim dolascima i noćenjima. (tablica 1.) U usporedbi s istim periodom 2022. godine, tako govorimo o povećanju od 2,36% više dolazaka i 1,71% turističkih noćenja.

Još uvijek podatke uspoređujemo sa zadnjom pred pandemijskom godinom 2019., te isti daju ohrabrujuće brojeve, naime 2023. u odnosu na 2019. godinu bilježimo tako porast od 1,52% u dolascima, dok smo na noćenjima u minusu od samo 0,30% od 2019.

U nastavku tabelarnim prikazima dajem analizu 2023. godine.

Tabela 1: broj dolazaka i noćenja prema zemljama dolaska 01.01.-30.11.2023./2022. (sva naselja)

Komercijalni i nekomercijalni (TOP 10 ZEMALJA)

|  |  |  |  |  |  |  |
| --- | --- | --- | --- | --- | --- | --- |
| **ZEMLJA DOLASKA** | **DOLASCI 2023.** | **DOLASCI 2022.** | **INDEKS 23/22** | **NOĆENJA 2023.** | **NOĆENJA 2022.** | **INDEKS 23/22** |
| DE | 10 839 | 10 276 | 105,48 | 86 721 | 84 205 | 102,99 |
| HR | 11 358 | 11 503 | 98,74 | 59 685 | 59 685 | 102,20 |
| SI | 7 343 | 6 538 | 112,35 | 52 809 | 48 607 | 108,64 |
| GB | 6 958 | 7 093 | 98,48 | 51 242 | 52 197 | 98,17 |
| SE | 6 432 | 5 079 | 126,64 | 44 950 | 35 976 | 124,94 |
| HU | 5 807 | 5 466 | 106,24 | 40 331 | 37 831 | 106,61 |
| FR | 6 058 | 5 770 | 104,99 | 38 101 | 36 879 | 103,31 |
| PL | 4 666 | 4 950 | 94,26 | 36 086 | 38 403 | 93,97 |
| SK | 2 573 | 2 451 | 104,98 | 20 127 | 20 706 | 97,20 |
| AT | 2 892 | 2 689 | 107,55 | 19 144 | 17 094 | 111,99 |
| **UKUPNO** | **83 830** | **81 898** | **102,36** | **572 384** | **562 737** | **101,71** |

Tabela 2: turistički dolasci i ostvarena noćenja prema vrsti smještaja od 01.01. – 30.11.2023. (sva naselja)

|  |  |  |  |  |  |
| --- | --- | --- | --- | --- | --- |
| **VRSTA SMJEŠTAJA** | **DOLASCI 2023.** | **INDEKS** | **NOĆENJA 2023.** | **INDEKS** | **UDIO u dolascima** |
| Hoteli | 32 615 | 99,35 | 206 152 | 104,65 | 38,91% |
| Objekti u domaćinstvu | 24 892 | 99,01 | 184 749 | 94,99 | 29,69% |
| Druge vrste-skupina kampovi | 17 938 | 111,22 | 120 984 | 109,71 | 21,40% |
| Kampovi | 6 890 | 110,70 | 38 799 | 106,37 | 8,22% |
| Nekomercijalni | 1 247 | 88,06 | 19 873 | 85,69 | 1,49% |
| OPG | 248 | 155,0 | 1 827 | 138,51 | 0,30% |
| **UKUPNO** | **83 830** | **102,36** | **572 384** | **101,71** | **100** |

Tabela 3: turistički dolasci i ostvarena noćenja po mjesecima sva naselja 01.01. – 30.11.2023.

|  |  |  |  |  |
| --- | --- | --- | --- | --- |
| **MJESEC** | **DOLASCI** | **INDEKS** | **NOĆENJA** | **INDEX** |
| Siječanj | 204 | 83,61 | 790 | 60,03 |
| Veljača | 169 | 45,07 | 765 | 56,13 |
| Ožujak | 784 | 99,62 | 3 015 | 92,97 |
| Travanj | 4 479 | 113,94 | 18 539 | 115,77 |
| Svibanj | 6 771 | 110,37 | 41 072 | 131,05 |
| Lipanj | 13 035 | 102,84 | 83 864 | 99,63 |
| Srpanj | 22 060 | 95,70 | 157 772 | 97,68 |
| Kolovoz | 20 365 | 98,47 | 162 473 | 97,49 |
| Rujan | 11 045 | 114,05 | 75 648 | 103,16 |
| Listopad | 4 572 | 114,62 | 27 032 | 123,79 |
| Studeni | 346 | 100,58 | 1 414 | 72,59 |
| **UKUPNO** | **83 830** | **102,36** | **572 384** | **101,71** |

Tabela 4: Turistički dolasci i noćenja po naseljima 01.01. – 30.11.2023

|  |  |  |  |  |
| --- | --- | --- | --- | --- |
| **NASELJE** | **DOLASCI** | **INDEKS** | **NOĆENJA** | **INDEX** |
| Supetar | 75 623 | 102,91 | 505 755 | 102,96 |
| Mirca | 3 627 | 102,08 | 29 127 | 98,42 |
| Splitska | 3 947 | 96,15 | 32 454 | 90,61 |
| Škrip | 633 | 83,62 | 5 048 | 82,51 |
| **UKUPNO** | **83 830** | **102,36** | **572 384** | **101,71** |

Tabela 5: broj ležaja po vrsti objekata

|  |  |  |  |
| --- | --- | --- | --- |
| **VRSTA OBJEKTA** | **BROJ SMJEŠTAJNIH JEDINICA** | **STALNI KREVETI** | **POMOĆNI KREVETI** |
| Hoteli | 595 | 1 256 | 26 |
| Kampovi | 154 | 462 | 0 |
| Nekomercijalni | 384 | 1 526 | 0 |
| OPG | 11 | 39 | 11 |
| Objekti u domaćinstvu | 1 076 | 3 564 | 305 |
| Objekti za smještaj (II skupina vrste kampovi) | 412 | 1 124 | 91 |
| **UKUPNO** | **2 632** | **7 971** | **433** |

Tablica 6: ukupno uplaćena turistička pristojba do 12. prosinca 2023. i raspodjela sukladno Zakonu o turističkoj pristojbi

|  |  |  |  |  |  |  |  |
| --- | --- | --- | --- | --- | --- | --- | --- |
| **UKUPNO UPLAĆENO bruto** | **HTZ** | **UDRUŽENE TZ** | **TZŽ SD** | **TZG SUPETAR** | **CK** | **GRAD SUPETAR** | **NERAZVIJENE TZ** |
| 527.530,44 EUR | 98.648,20 EUR | 10.550,61 EUR | 73.986,16 EUR | **224.424,65 EUR** | 5.275,30 EUR | 96.182,00 EUR | 18.463,62 EUR |

Sumirajući sve navedeno sastavljen je Plan i program rada TZG Supetra za 2024. a posebno iz njega izdvajamo aktivnosti prema kojima ćemo se posebno usmjeriti:

1. Nastavak zajedničkih projekata svih turističkih zajednica otoka Brača i općine Nerežišća na projektima: BRAČ OUTDOOR, VIA BRATTIA i CAMINO BRAČ,
2. Potpora kampovima i hotelima u vidu predstavljanja paketa u katalozima i on line
3. Potpora hotelskim kućama, hotelima, obrtima i poduzećima za nastupe na sajmovima
4. Potpore za manifestacije u pred i posezoni za naselje Splitska, Mirca i Škrip
5. Revidiranje postojećih oznaka na tematskim stazama i usklađivanje s digitalizacijom
6. Nastavak projekta „Otključavanje okusa Brača“
7. BRAČ TRAIL 2024.
8. Izmjena svih ploča dobrodošlice na ulazima u naselja
9. NOĆ VRDOLCA i FJERA U GLAVICI
10. Camino Brač – dodatno označavanje i revidiranje postojećih oznaka i nadogradnja projekta
11. oriGINal fest-Prvi festival gina
12. Supetarske skulpture - u suradnji s Gradom Supetrom
13. Sadnja i uređenje šetnice Prva vala – Druga vala – Kamp
14. Nastavak suradnje s Gradom Supetrom i svim turističkim dionicima na poboljšanju boravka turista na području Grada Supetra kao prepoznatljive destinacije

**P R I H O D I**

Temeljni prihodi turističkih zajednica su turistička pristojba, članarina, prihodi od proračuna Grada/Županije/ Republike Hrvatske, prihodi od sustava turističkih zajednica, prihodi od EU fondova te prihodi od gospodarske djelatnosti. Kao takve posebno ću ih izdvojiti u ovom Planu i programu rada TZG Supetra za 2024.

Izravnom uplatom prihoda za HTZ, TZŽ SD, Hrvatskom crvenom križu i u proračun Grada Supetra, TZG Supetar ostaje 42,54 % turističke pristojbe i 55,90 % članarine TZ.

U gradski proračun raspodjeljuje se 18,23 % ukupno uplaćene turističke pristojbe, a ova sredstva namijenjena su poboljšanju uvjeta boravka turista u pojedinom mjestu.

Turistička pristojba na plovilima izvorni je prihod koji ne ovisi samo o turističkom prometu u nautičkom turizmu, a raspodjeljuje se temeljem posebnih propisa.

Na 18. sjednici županije Splitsko-dalmatinske održane dana 24. travnja 2023. donesena je Odluka o visini boravišne pristojbe na području Splitsko-dalmatinske županije za 2024. godinu temeljem koje za našu destinaciju iznosi kako slijedi:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **NASELJE** | **SMJEŠTAJNI OBJEKT U KOJEM SE OBAVLJA USLUGA** | | **KAMPOVI** | | **UGOSTITELJSKE USLUGE U DOMAĆINSTVU ILI NA OPG** | | | | **IZNOS T.P ZA VLASNIKE KUĆA I STANOVA ZA ODMOR** | | |
| **PRVI ČLAN** | **DRUGI ČLAN** | **SVAKI SLIJEDEĆI ČLAN** |
|  | 1.4.-30.9 | OSTALO RAZDOBLJE | 1.4-30.9 | OSTALO RAZDOBLJE | U DOMAĆINSTVU PO KREVETU | U OPG | U DOMAĆINSTVU U KAMOPU ZA SVAKU SMJEŠTAJNU JEDINICU | U OPG KAMPU |  |  |  |
| SUPETAR  MIRCA  SPLITSKA  ŠKRIP | 1,33 EUR  (10,00kn) | 0,93 EUR (7,00 kn) | 1,06 EUR | 0,66 EUR | 46,45 EUR | 26,54 EUR | 66,36 EUR | 33,18 EUR | 13,24 EUR | 13,24 EUR | 6,64 EUR |

Iznos turističke članarine za privatne iznajmljivače iznosi 5,97 eur (45,00 kn) za glavne krevete i 2,99 (22,50 kn) eur za pomoćne krevete.

Iznos turističke pristojbe za područje Grada Supetra za 2024. godinu nisu se mijenjali, osim iznosa koji plaćaju vlasnici kuća i stanova za odmor koji su povećani i to za prvog i drugog prijavljenog iznosi po 13,24 EUR, a za sve ostale prijavljene po 6,64 EUR. Zakon nas obvezuje ukoliko dođe do odstupanja od Programa rada i financijskog plana u obimu većem od 5%, Turistička zajednica dužna je donijeti izmjene, odnosno dopune Programa rada i financijskog plana.

Nastavno na gore navedene iznose turističke pristojbe za 2024. planiram prihode kako slijedi:

1. **IZVORNI PRIHODI: 339.762,00 EUR**
   1. ***TURISTIČKA PRISTOJBA* 180.600,60 EUR**

Prihodi od turističke pristojbe planiraju se u iznosu malo više nego uplaćenom u tekućoj

godini (2023.), budući je došlo do manjeg povećanja iznosa turističke pristojbe za vlasnike kuća i stanova za odmor.

* + 1. **TURISTIČKA PRISTOJBA DUG PROŠLIH RAZDOBLJA 109.161,40 EUR**

**1.2. *TURISTIČKA ČLANARINA***  **50.000,00 EUR**

Prihodi od turističke članarine planiraju se u malo nižem iznosu nego što su uplaćeni u tekućoj godini, je je u 2023. godini bilo naplate po dugovanju

1. ***PRIHOD IZ PRORAČUNA OPĆINE/GRADA/ŽUPANIJE I DRŽAVNOG PRORAČUNA* 2.500,00 EUR**
2. **PRIHOD OD SUSTAVA TURISTIČKIH ZAJEDNICA 15.000,00 EUR**

Pod ovim prihodima podrazumijevaju se prihodi koje TZG Supetar ostvari prijavama na natječaje koje raspisuje TZŽ SD / HTZ za sufinanciranje manifestacija, sajmova i prezentacija, te prihodi koje TZG Supetar dobije refundiranjem za e Nautiku od strane HTZ.

1. **PRIHODI IZ EU FONDOOVA 6.000,00 EUR**

Ovdje podrazumijevamo prihode koje planiramo dobiti nakon što smo u protekloj godini završili s provedbom projekta „Supetarske ribarske fešte“, a kojim smo prošli na natječaju LAG-a Brač, a kojima je odobreno 13.537,46 eur za fešte „Mutne kale“ u Mircima, „Dani Varoša“ u Splitskoj i „Ribarska fešta“ u Škripu. To je prihod koji TZG Supetra ostvaruje provedbom tih projekta,a koji je trajao dvije godine (2022. i 2023.god), planirani iznos je iznos koji se isplaćuje za 2023.g

4. **PRENESENI PRIHODI IZ PRETHODNE GODINE** **31.043,18 EUR**

Preneseni prihod iz prethodne godine su planirani prihodi koji prelaze iz prošle godine u 2024. Odnosno planirani prihodi na računu 1.1.2024. godine.

1. **OSTALI PRIHODI 4.000,00 EUR**

Ostali prihodi se odnose na kamate, na prefakturiranje troškova zajedničkih pojekata (TZ otoka Brača i drugiH poslovnih subjekata), te prefakturiranje zajedničkih režijskih troškova, potpore, donacije i pomoći **UKUPNO PRIHODI 398.305,18 EUR**

**A K T I V N O S T I**

1. ***ISTRAŽIVANJE I STRATEŠKO PLANIRANJE 38.162,00 EUR*** 
   1. **IZRADA STRATEŠKIH/OPERATIVNIH/KOMUNIKACIJSKIH/AKCIJSKIH DOKUMENATA 34.162,00 EUR**

PLAN UPRAVLJANJA DESTINACIJOM 6.000,00 EUR

Početkom 2024. predviđa se stupnje na snagu novog Zakona o turizmu, kojim se propisuje donošenje Plana upravljanja destinacijom te drugih potrebnih dokumenata.

Sukladno novom Zakonu, cijelokupna odgovornost za upravljanje razvojem turizma destinacije spušta se na lokalnu razinu . Izradom planova upravljanja pokazat će se jasno u kojem smjeru će se razvijati destinacija, . Ovi dokumenti donose se na četri godine, a zadatak da ih izradi imaju turističke zajednice uz koordinaciju i sudjelovanje svih relevantnih dionika turizma uključujući jedinice lokalne I regionalne samouprave i građana. Ove planove usvajaju tijela turisitčke zajednice, dok čelnici lokalnih zajednica iste predlažu predstavničkim tijelima koji donose odluku o upravljanju destinacijom. S obzirom da zadnju odluku nakon donošenja Plana upravljanja destinacijom ima lokalna samouprava, nastojat ćemo da se rashodi za izradu ovog dokumenta zajednički podmire.

Glavni temelj za izradu plana upravljanja u najrazvijenijim destinacijama, s indeksom turističke razvijenosti 1 i 2, bit će izračun prihvatnih kapaciteta, odnosno koliko pojedina destinacija može prihvatiti turista. Lokalne i regionalne turističke zajednice će svaka zasebno izrađivati Plan upravljanja destinacijom.

Cilj aktivnosti: Usklađivanje sa Zakonom

Nositelj aktivnosti: TZG SUPETAR, GRAD SUPETAR

Rokovi realizacije aktivnosti: tijekom 2024.

REVIZIJA I PLAN RAZVOJA BICIKLISTIČKIH STAZA NA PODRUČJU GRADA SUPETRA 28.162,00 EUR

U tekućoj godini započeli smo s revizijom i planom razvoja biciklističkih staza na području Grada Supetra (I faza). Slijedeće godine planiramo nastaviti započet projekt – II faza u kojoj ćemo na temelju iscrpne analize potencijala postojećih resursa osmisliti i trasirati mrežu ruta prilagođenu zahtjevima i potrebama europskog cikloturističkog tržišta. Kod analiziranja i pregledanja potrebnih infrastrukturnih zahvata vodit ćemo se detaljnim poznavanjem želja i potrebama biciklista infrastrukturnih zahtjeva uspješnih europskih cikloturističkih destinacija. Uz posebno kreiran vizualni identitet , trasiranje, izradu digitalnih podloga, organizacije radionica cikloturizma, kvalitetan video i foto materijal planiramo osmišljavanje i oblikovanje cikloturističke brošure te izradu komunikacijskog plana i plana digitalnog marketinga. Sve navedeno podijeljeno u fazu infrastruktura, razvoj usluga i brending i promocija bike staza.

Cilj aktivnosti: obogaćivanje turističke ponude kroz cijelu godinu za individualne i grupne goste

Nositelj aktivnosti: TZG SUPETAR i TOP SPORT d.o.o

Rok realizacije aktivnosti: tijekom 2024

**1.2 ISTRAŽIVANJE I ANALIZA TRŽIŠTA 3.000,00 EUR**

U slijedećoj godiniplaniramo napraviti posebne analize za određene projekte i manifestacije u koje ulaže TZG Supetar kako bi se vidjelo da li su iste i dalje potrebne ili bi trebalo uložiti u nešto novo.

Ovim analizama TZG Supetar dobiti će povratnu informaciju o ulaganjima turističke zajednice na svim razinama promocije.

Cilj aktivnosti: analiza o ulaganjima na svim razinama promocije i ulaganja i određene projekte

Nositelj aktivnosti: TZG SUPETAR

Rok realizacije aktivnosti: tijekom 2024

**1.3 MJERENJE UČINKOVITOSTI PROMOTIVNIH AKTIVNOSTI 1.000,00 EUR**

Turistička zajednica Grada Supetra dugi niz godina stvara arhivu prikupljanjem svih objava u medijima. Ovim mjerimo i pratimo naš položaj u elektronskim ali i pisanim medijima. Cijena ovisi o broju članaka u kojima su objavljene naše ključne riječi. Mjerenje učinkovitosti promotivnih aktivnosti za TZG Supetar obavlja tvrtka Briefing. d.o.o.

Cilj aktivnosti: “pozicioniranje destinacije na tržištu”

Nositelj aktivnosti: TZG SUPETAR

Rok realizacije aktivnosti: tijekom 2024

1. ***RAZVOJ TURISTIČKOG PROIZVODA 136.496,02 EUR***

**2.2 SUSTAV OZNAČAVANJA KVALITETE TURISTIČKOG PROIZVODA 6.000,00 EUR**

*„OTKLJUČAVANJE OKUSA BRAČA“*  5.000,00 EUR

Označavanje kvalitete – labeling kvalitetnih ugostiteljskih objekata, proizvođača i opg ali i drugih dionika koji udovoljavaju kriterijima projekta „Otključavanje okusa Brača“ i prezentacija projekta u destinaciji ali i na gostovanjima. Tijekom 2024. godine planiram projekt iz Supetra dodatno usmjeriti na druga tržišta dajući korisnicima doživljaja pozitivnu sliku naše gastronomije.

Nositelj aktivnosti: TZG SUPETAR, UP BRAČ, UGOSTITELJI, OPG

Rok realizacije aktivnosti: tijekom 2024

*„SUNCOKRET RURALNOG TURIZMA“*  1.000,00 EUR

Kandidiranje značajnijih projekata naše destinacije za ovu prestižnu nagradu uz poticanje ostalih

Nositelj aktivnosti: TZG SUPETAR, UP BRAČ, UGOSTITELJI, OPG

Rok realizacije aktivnosti: tijekom 2024

* 1. **PODRŠKA RAZVOJU TURISTIČKIH DOGAĐANJA 112.496,02 EUR**

Poštujući sve zakonske propise, a nastavljajući dobru praksu TZG Supetar i slijedeće godine planira ulagati u kvalitetne manifestacije i programe i to kao organizator i/ili suorganizator ali isto tako i kao potpora radu i projektima udruga i to većim dijelom lokalnih, a koje svojim radom njeguju kulturu i tradiciju našeg kraja. S obzirom na jako dobru suradnju s MO i slijedeće godine planiramo nastavak raspisivanja natječaja za događanja u određenim vremenski razdobljima (poglavito pred i posezona). Slijedeća godina je godina jubileja u kojoj TZG Supetar slavi svoju 30 godinu postojanja, ali isto tako i 40. Supetarsko ljeto, te se za iste planiraju veća ulaganja.

*„DANI VAROŠA - ribarska fešta, Splitska*   3.500,00 EUR

Cilj aktivnosti: popularizacija ribarskih fešti i čuvanje ribarske tradicije

Nositelj aktivnosti: TZG SUPETAR, MO SPLITSKA,

Rok realizacije aktivnosti: tijekom 2024

*„MUTNE KALE“ - izložba, Mirca*  3.500,00 EUR

Cilj aktivnosti: popularizacija likovnih izložbi, ribarskih fešti i zaštita baštine

Nositelj aktivnosti: TZG SUPETAR, MO MIRCA,

Rok realizacije aktivnosti: tijekom 2024

*„RIBARSKA FEŠTA U ŠKRIPU“-ribarska fešta, Škrip* 3.000,00 EUR

Cilj aktivnosti: popularizacija ribarskih fešti i čuvanje ribarske tradicije

Nositelj aktivnosti: TZG SUPETAR, MO SPLITSKA,

Rok realizacije aktivnosti: tijekom 2024

*„FESTIVAL ČAKAVSKE RIČI-ŠTEFE PULIŠELIĆ“-Škrip*  2.000,00 EUR

Cilj aktivnosti: čuvanje baštine

Nositelj aktivnosti: TZG SUPETAR, CZK BRAČ, NARODNA KNJIŽNICA SUPETAR

Rok realizacije aktivnosti: tijekom 2024

*„oriGINal FEST“ (svibanj/lipanj)*  5.000,00 EUR

U svibnju ili lipnju planiramo po prvi put organizirati festival gin-a. Pijenje gina nova je i popularna „aktivnosti“ među populacijom.

Cilj aktivnosti: novi turistički proizvod kao motiv dolaska u destinaciju

Nositelj aktivnosti: TZG SUPETAR, OPG, DESTILERIJE I PROIZVOĐAČI GIN-a

Rok realizacije aktivnosti: tijekom 2024

*„BOŽIĆNI KANTUN“-adventske svečanosti, Supetar*  18.423,74 EUR

Cilj aktivnosti: čuvanje tradicije i Adventske svečanosti kao motiv dolaska u destinaciju

Nositelj aktivnosti: TZG SUPETAR, GRAD SUPETAR, UO BRAČ, UGOSTITELJI

Rok realizacije aktivnosti: tijekom 2024

*„CAMINO BRAČ“ I „VIA BRATTIA“ -zajednički projekti*  4.000,00 EUR

Cilj aktivnosti: hodočasnički turizam novi motiv dolaska u destinaciju, pješačke staze otoka Brača

Nositelj aktivnosti: TZG SUPETAR, SVE TZ OTOKA BRAČA, UDRUGE

Rok realizacije aktivnosti: tijekom 2024

*„NOĆ VRDOLCA“- ribarska fešta, Supetar*  4.500,00 EUR

Cilj aktivnosti: popularizacija ribarskih fešti i čuvanje ribarske tradicije

Nositelj aktivnosti: TZG SUPETAR, MO SUPETAR, UGOSTITELJI, OPG,

Rok realizacije aktivnosti: tijekom 2024

*„FEŠTA NA GLAVICI“- ribarska fešta, Supetar*  4.500,00 EUR

Cilj aktivnosti: popularizacija ribarskih fešti i čuvanje ribarske tradicije

Nositelj aktivnosti: TZG SUPETAR, MO SUPETAR, UGOSTITELJI, OPG,

Rok realizacije aktivnosti: tijekom 2024

Ove dvije fešte su oživljavanje naših starih dijelova Grada Supetra, a osmišljene su po principu ribarskih fešta koje organiziramo u Škripu i Splitskoj.

*BRAČ FILM FESTIVAL*  13.272,28 EUR

Posljednjih 6 godina Turistička zajednica Grada Supetra nije direktni organizator Supetarskog lita, ali je financijska podrška za organizaciju brojnih turističkih događanja. Prošle godine imali smo znatno povećanje sredstava.

FILM FESTIVAL koji slijedeće godine također obilježava svoj jubilej odnosno 10 godinu. Ova manifestacija opravdala je povećanje sredstava koje smo izdvojili u 2023., te kao takva pozicionirala je Supetar na kartu filmskih festivala iste ili slične kategorije te od Supetra „čini“ prepoznatljivu filmsku destinaciju.

Cilj aktivnosti: festival filma-motiv dolaska u destinaciju

Nositelj aktivnosti: TZG SUPETAR, „GLOBE MEDIA“

Rok realizacije aktivnosti: tijekom 2024

*BISER MORA 2024.*  5.000,00 EUR

Cilj aktivnosti: gastro radionice i natjecanja – motiv dolaska u destinaciju

Nositelj aktivnosti: TZG SUPETAR, GRAD SUPETAR, ŠKMER

Rok realizacije aktivnosti: tijekom 2024

*BRAČ TRAIL 2024.*  6.000,00 EUR

Cilj aktivnosti: trail – motiv dolaska u destinaciju

Nositelj aktivnosti: TZG SUPETAR, CONTINENTAL LIGA, OPG, UGOSTITELJI

Rok realizacije aktivnosti: tijekom 2024

*SMOTRA OTOČKOG FOLKLORA*  3.000,00 EUR

Cilj aktivnosti: očuvanje baštine

Nositelj aktivnosti: TZG SUPETAR, BFD CICILJONA,

Rok realizacije aktivnosti: tijekom 2024

*KAZALIŠNI TJEDAN MONODRAME I MALIH SCENA*  2.700,00 EUR

Cilj aktivnosti: očuvanje baštine

Nositelj aktivnosti: TZG SUPETAR, GRAD SUPETAR – SUPETARSKO LITO

Rok realizacije aktivnosti: tijekom 2024

*POTPORE DOGAĐANJIMA -MIRCA-*  4.000,00 EUR

Cilj aktivnosti: očuvanje baštine

Nositelj aktivnosti: TZG SUPETAR, MO MIRCA, OPG, UGOSTITELJI,

Rok realizacije aktivnosti: tijekom 2024

*POTPORE DOGAĐANJIMA -SPLITSKA-*  3.000,00 EUR

Cilj aktivnosti: očuvanje baštine

Nositelj aktivnosti: TZG SUPETAR, MO SPLITSKA, OPG, UGOSTITELJI,

Rok realizacije aktivnosti: tijekom 2024

*POTPORE DOGAĐANJIMA -ŠKRIP-*  1.500,00 EUR

Cilj aktivnosti: očuvanje baštine

Nositelj aktivnosti: TZG SUPETAR, MO MIRCA, OPG, UGOSTITELJI,

Rok realizacije aktivnosti: tijekom 2024

POTPORE OSTALIM DOGAĐANJIMA 12.000,00 EUR

Cilj aktivnosti: predsezona, posezona, novi turistički proizvodi i motivi dolaska

Nositelj aktivnosti: TZG SUPETAR, UDRUGE GRAĐANA, OSTALI SUBJEKTI

Rok realizacije aktivnosti: tijekom 2024

ACAPULCO FEST 6.600,00 EUR

Cilj aktivnosti: očuvanje baštine

Nositelj aktivnosti: TZG SUPETAR, OPG, UGOSTITELJI,

Rok realizacije aktivnosti: tijekom 2024

OBILJEŽAVANJE SVJETSKOG DANA TURIZMA, SVJETSKOG DANA TURISTIČKIH VODIČA 1.000,00 EUR

Cilj aktivnosti: očuvanje baštine

Nositelj aktivnosti: TZG SUPETAR, DV MRVICA, OŠ SUPETAR, SS BRAČ

Rok realizacije aktivnosti: tijekom 2024

OBILJEŽAVANJE 30 GODINA TURISTIČKE ZAJEDNICE GRADA SUPETRA 6.000,00 EUR

Cilj aktivnosti: redovan rad TZG Supetra, održavanje konkurentnosti

Nositelj aktivnosti: TZG SUPETAR, DV MRVICA, OŠ SUPETAR, SS BRAČ

Rok realizacije aktivnosti: tijekom 2024

**2.5 PODRŠKA TURISTIČKOJ INDUSTRIJI 18.000,00 EUR**

*POTPORA RADU DV MRVICA, OŠ SUPETAR I SS BRAČ -UČENICIMA*  2.500,00 EUR

Turistička zajednica Grada Supetra kontinuirano radi na suradnji s DV MRVICA, OŠ SUPETAR i SS BRAČ. Suradnja s odgojno obrazovnim ustanovama temelji se na turizmu. Djeca svih dobnih skupina uz odgajatelje, učitelje, nastavnike i profesore kontinuirano sudjeluju u programima TZG Supetra. Jednako tako TZG Supetar posebno planira poticati upisivanje djece u SS „BRAČ“ s posebnim naglaskom na zanimanje kuhar/konobar/HTT 2024. te se učenicima koji upišu prvi razred turističko ugostiteljskog smjera planira isplatiti potpora u iznosu od 200,00 EUR i to za učenike koji imaju mjesto boravka na području Grada Supetra. Učenici koji polaze ovaj smjer jednako tako dolaze u TZG Supetar i obavljaju stručnu praksu. Isto tako planiramo financijski pomoći SŠ Brač prilikom za nabavke opreme i poboljšanju nastave i rada učenicima, te potpora učeničkoj zadruzi „Lumbrela“.

Cilj aktivnosti: animacija djece svih dobnih skupina za turizam i ugostiteljsku djelatnost

Nositelj aktivnosti: TZG SUPETAR, DV MRVICA, OŠ SUPETAR, SS BRAČ

Rok realizacije aktivnosti: tijekom 2024

*POBOLJŠANJE BORAVKA TURISTA NA NAŠEM PODRUČJU*  10.000,00 EUR

Nastavljajući dosadašnju suradnju s Gradom Supetrom i svim ostalim tvrtkama u vlasništvu Grada i slijedeće godine planiramo nastaviti isto. Veći iznos planiramo utrošiti na čišćenje i uređenje gradskih plaža, pazeći pri tom da se prije otvaranja hotelskih i ugostiteljskih objekata izvrše prva čišćenja plaža i odvoženja nanesenog smeća i lažine. Kroz sezonu po potrebi sufinancirati dodatna čišćenja i održavanja plaža, te nadopunu opreme na istima. Isto tako planiramo najam postojećih kabina za plaže i nabavku dodatnih kabina (najam) te dodatni tisak platna s logom Supetar

Cilj aktivnosti:

Nositelj aktivnosti: TZG SUPETAR, GRAD SUPETAR, KD GRAD

Rok realizacije aktivnosti: tijekom 2024

*„TROLOKVE“* 1.000,00 EUR

Grad Supetar uz Hrvatske šume pokrenu je revitalizaciju „Trolokvi“. Do sada je na lokalitetu izrađeno idejno rješenje, započeta je revitalizacija koja se obavlja u fazama kako su samo Trolokve i podijeljene, a u slijedećem razdoblju planira se nastavak projekta. Turistička zajednica vidi veliki potencijal u započetom projektu kojim bi naš Grad dobio prekrasnu šetnicu i park s bogatim sadržajima, a u turističkom smislu dodatnu vrijednost.

Cilj aktivnosti:

Nositelj aktivnosti: TZG SUPETAR, GRAD SUPETAR

Rok realizacije aktivnosti: tijekom 2024

*STUDIJSKO PUTOVANJE TZG SUPETRA* 4.500,00 EUR

TZG Supetra nastavit će tradiciju i u slijedećoj godini organizirati 13. po redu studijsko putovanje u neku od destinacija u RH.

Cilj aktivnosti: komunikacija sa subjektima istih interesa iz drugih destinacija,

Nositelj aktivnosti: TZG SUPETAR, OBRTI, UGOSTITELJI, UDURGE, PRIVATNI IZNAJMLJIVAČI

Rok realizacije aktivnosti: tijekom 2024

1. ***KOMUNIKACIJA I OGLAŠAVANJE 100.870,00 EUR*** 
   1. **SAJMOVI, POSEBNE PREZENTACIJE I POSLOVNE RADIONICE 9.000,00 EUR**

*SAJMOVI*4.000,00 EUR

S obzirom da TZG Supetar ostvaruje manje od 1 000 000 turističkih noćenja, samostalno se ne može predstavljati na sajmovima, već je isto omogućeno u koordinaciji s regionalnom TZ temeljem njezinog programa rada. TZG Supetar tako planira određena sredstva za nastupe u takvoj formaciji, ali isto tako TZG Supetar 2024. godine planira raspisati Javni poziv za dodjelu bespovratnih sredstava za potpore hotelskim kućama, hotelima, obrtima i poduzećima ( objekti za smještaj II vrste kampovi) na turističkim sajmovima u 2024. godini. Jedan od uvjeta za javljanje na poziv je podmirenje dugovanja prema TZG Supetar za turističku pristojbu i turističku članarinu.

Cilj aktivnosti: jačanje konkurentnosti destinacije,

Nositelj aktivnosti: TZG SUPETAR, HOTELSKE KUĆE, HOTELI, OBRTI, PODUZEĆA, TZŽ SD

Rok realizacije aktivnosti: tijekom 2024

*POSEBNE PREZENTACIJE* 5.000,00 EUR

2024. godine planiramo napraviti road show odnosno prezentaciju Grada Supetra u Tokayu, gradu koji je pobratim s Gradom Supetrom ali i odlazak u Jastrebarsko i Postojnu na slične manifestacije. Ovakav vid prezentacije zasigurno je najbolja promocija naše destinacije. U planu je vikend promocija Supetra u Tokay, te moguće manje prezentacije u koje bi predstavljale gastro-kulturnu sliku Supetra.

Cilj aktivnosti: animacija potencijalnih gostiju, gastronomija i kultura kao motiv dolaska u destinaciju, komunikacija sa subjektima istih interesa iz drugih destinacija

Nositelj aktivnosti: TZG SUPETAR, OBRTI, UGOSTITELJI, UDURGE, PRIVATNI IZNAJMLJIVAČI

Rok realizacije aktivnosti: tijekom 2024

* 1. **SURADNJA S ORGANIZATORIMA PUTOVANJA 14.000,00 EUR**

*STUDIJSKA PUTOVANJA NOVINARA U SURADNJI S TZ I HTZ*  2.000,00 EUR

TZG Supetra planira i u 2024. podupirati putovanja/gostovanja novinara koji će posjetiti našu destinaciju u suradnji s TZ SD I HTZ. Na ovaj način TZG Supetar pruža potpunu podršku u organizaciji studijskih putovanja novinara koja dolaze u našu destinaciju u suradnji s regionalnom TZ i HTZ.

Cilj aktivnosti: jasnije i ciljano komuniciranje sa subjektima, stvaranje image destinacije, brendiranje

Nositelj aktivnosti: TZG SUPETAR, TZŽ SD, HTZ

Rok realizacije aktivnosti: tijekom 2024

*MARKETING POTPORA (WEB I DRUŠTVENE MREŽE)*

ASCI CAMPINGGIDS EUROPA+ZUID EUROPA 2.000,00 EUR

Cilj aktivnosti: jasnije i ciljano komuniciranje sa subjektima, stvaranje image destinacije, brendiranje

Nositelj aktivnosti: TZG SUPETAR, KAMP BUNJA

Rok realizacije aktivnosti: tijekom 2024

*ADAC (WATERMAN BEACH VILLAGE I KAMP BUNJA) Preminum+*  7.000,00 EUR

Cilj aktivnosti: jasnije i ciljano komuniciranje sa subjektima, stvaranje image destinacije, brendiranje

Nositelj aktivnosti: TZG SUPETAR, KAMP BUNJA, WATERMAN RESORTS

Rok realizacije aktivnosti: tijekom 2024

*POSLOVNI TURIZAM/CROATIA MEETINGS* 3.000,00 EUR

Predstavljanje destinacije kroz kongresni turizam.

Cilj aktivnosti: jasnije i ciljano komuniciranje sa subjektima, Supetar cjelogodišnja destinacija za kongrese

Nositelj aktivnosti: TZG SUPETAR, WATERMAN RESORTS

Rok realizacije aktivnosti: tijekom 2024

* 1. **KREIRANJE PROMOTIVNOG MATERIJALA 15.970,00 EUR**

*IZRADA I DISTRIBUCIJA INFORMATIVNIH PROMOTIVNIH MATERIJALA*  10.000,00 EUR

Najveća dostupnost podataka svakako je kroz web promocije i promocije na društvenim mrežama, ali tiskani materijali zasigurno su nešto što TZG Supetar planira i u 2024. Ovi materijali potrebni su za dijeljenje u TIC-u, za nositelje turističke ponude, ali i kao promocija na raznim sajmovima i prezentacijama u destinaciji i izvan nje. Shodno tome slijedeće godine planiramo : izradu letaka s ključevima Q codovima, redizajn i tisak letaka „Dan s Rendićem“, tiska programa Supetarskog lita, plan grada Supetra i karte otoka Brača, te drugih materijala za koje će se pojaviti interes kroz redizajn ili tisak novih uz korištenje novih fotografija destinacije.

Cilj aktivnosti: namjena turistima koji borave ili prolaze kroz našu destinaciju, sajmovi, prezentacije,

Nositelj aktivnosti: TZG SUPETAR

Rok realizacije aktivnosti: tijekom 2024

*STVARANJE, ODRŽAVANJE I REDOVITO KREIRANJE SADRŽAJA NA MREŽNIM STRANICAMA DESTINACIJE I DRUŠTVENIM MREŽAMA*  5.970,00 EUR

TZG Supetar planira za 2024. stvarati i redovito objavljivati na društvenim mrežama i web portalima nove sadržaje kojima mogućim turistima i posjetiteljima stvaramo sliku naše destinacije. Na ovaj način obogaćujemo ponudu sadržaja na stranicama, društvenim mrežama, a time povećavamo sadržajnu zastupljenost specifičnih interesa naših korisnika, članova TZ i gostiju te zadovoljavamo zahtjevne interese svih subjekata u turizmu i neposredno povezanih s turizmom. Sredstva će se utrošiti i za prevođenje članaka za društvene mreže, tiskana izdanja i ostale medije.

Cilj aktivnosti: jasnije i ciljano komuniciranje sa subjektima, stvaranje image destinacije, brendiranje

Nositelj aktivnosti: TZG SUPETAR

Rok realizacije aktivnosti: tijekom 2024

* 1. **INTERNETSKA STRANICA 3.500,00 EUR**

TZG Supetar planira napraviti redizajn web stranice, te upravljati sadržajima na istoj kroz vanjske partnere koristeći važne alate komunikacije s tržištem. Ažuriranja stranice rade dijelom turistički informatori, voditelj TIC-a, a dijelom stručni vanjski suradnici. Isto tako planiramo angažirati vanjske suradnike za upravljanje, instalacije i nadogradnje tehničke opreme koja se koristi za internetske stranice.

Cilj aktivnosti: jasnije i ciljano komuniciranje sa subjektima, stvaranje image destinacije, brendiranje

Nositelj aktivnosti: TZG SUPETAR

Rok realizacije aktivnosti: tijekom 2024

**3.5. KREIRANJE I UPRAVLJANJE BAZAMA TURISTIČKIH PODATAKA 3.500,00 EUR**

U narednoj godini TZG Supetra planira nastaviti s otkupom profesionalnih fotografija, a koje će se koristiti u promociji destinacije. Planiramo i aktivnost koja obuhvaća uspostavljanje detaljnije turističke baze podataka o ponudi i potražnji, pripremu i slanje podataka o turističkoj ponudi u TZŽ SD i HTZ. Na ovim sadržajima radi Ured i TIC u suradnji sa stručnim vanjskim suradnicima. Za ovu aktivnost također su nam potrebni angažmani tekstopisaca, prevoditelja, informatičara, snimatelja, lektora.

Cilj aktivnosti: obogaćivanje baze turističkih podataka

Nositelj aktivnosti: TZG SUPETAR, TZŽ SD, HTZ

Rok realizacije aktivnosti: tijekom 2024

**3.6. TURISTIČKO INFORMATIVNE AKTIVNOSTI 54.900,00 EUR**

Pod ovom stavkom spadaju svi troškovi funkcioniranja turističko informativnog centra u Supetru, na adresi Porat 1. Tu su uključene plaće zaposlenih, režijski troškovi, uredska oprema i materijal, održavanje prostora, troškovi platnog prometa, troškovi poštarine i sl.

Turističko informativno ured (TIC) otvoren je cijele godine ( izuzev zimskih mjeseci, kada zbog smanjenja troškova održavanja turistički informator/voditelj TIC-a) radi u Uredu. Stalno zaposlena je jedna osoba naa mjestu voditelja TIC-a, dok u sezoni imamo potrebe za zapošljavanjem još 4 osobe , prvenstveno tražimo studente i/ili učenike jer je daleko manji trošak tada TZG Supetra. S obzirom da se posao turističkih informatora znatno povećao zadnjih godina, a kako bi zadržali kvalitetu usluga koje TIC pruža svih ovih godina, napravili smo novu sistematizaciju radnih mjesta uz nove Pravilnike o zaposlenima u TIC-u, te reviziju postojećih Ugovora. Kako smo u tekućoj godini bili primorani sanirati štetu nastalu u prostoru na adresi Porat1, u 2024. iste prostore planiramo i opremiti. Turističko-informativna djelatnost usmjerena turistima i svim članovima TZ. U slučaju turista djelatnost je najviše određena prikupljanjem i pružanjem najrazličitijih informacija koje mogu biti od potrebe turistima tijekom njihovoga boravka na području TZ, a osim gore navedenoga, članovima TZ i to najčešće iznajmljivačima i vikendašima kao pomoć obavljanju poslova u njihovim zakonskim obavezama (eVisitor, turistička pristojba, članarina TZ, porezne obveze). Rashodi aktivnosti obuhvaćaju plaće djelatnika, materijalni troškovi, izdaci za usluge i nematerijalni izdaci.

Cilj aktivnosti: redovan rad TIC-a, pružanje informacija turistima, prolaznicima i lokalnom stanovništvu, pružateljima usluga u turizmu i s turizmom neposredno povezanih djelatnosti.

Nositelj aktivnosti: TZG SUPETAR

Rok realizacije aktivnosti: tijekom 2024

1. ***DESTINACIJSKI MENADŽMENT 46.500,00 EUR*** 
   1. **TURISTIČKI INFORMACIJSKI SUSTAVI I APLIKACIJE/E VISITOR 6.000,00 EUR**

Sudjelovanje u razvoju i upravljanju sustavom eVisitor i ostalim turističkim informacijskim sustavima sukladno uputama HTZ-a kao što su: jedinstveni turistički informacijski portal i evidencija svih oblika turističke ponude/atrakcija na području županije, Sudjelovanje u razvoju sustava poslovne inteligencije temeljene na informatičkim tehnologijama (baze podataka, B2B portal, sistematizacije istraživanja, infografike) u suradnji i prema uputama područne turističke zajednice i HTZ-a, unaprijeđivanje sustava ostalih turističkih evidencija radi kvalitetnije obrade podataka i poslovanja TZ općenito, licence računalnih programa, potpora i zaštita informacijskoga sustava.

U planskom razdoblju planira se i financiranje korištenja sustava i mobilne aplikacije mVisitor, koja pružateljima usluga obiteljskoga smještaja omogućuje besplatno, jednostavnije i brže prijavljivanje turista u sustav eVisitor (skeniranje isprava, samostalan unos podataka od strane gostiju uz potvrdu domaćina itd

Turistička zajednica Grada Supetra je napravila i samim tim vlasnik je aplikacija „DAN S RENDIĆEM“ „HERKLUES“, „MASLINOVI PUTI“. Ovo su aktivne aplikacije koje rade u on line i off line modu a koje se redovito moraju održavati. Isto tako korisnici smo i aplikacije „PLAJA BEACH FINDER“ i „DALMATIA AI“ koje traže potpuno isti odnos prema njima. Za ovu aktivnost uz stalno zaposlene u TIC-u i uredu TZG Supetra redovito angažiramo i kvalitetne vanjske suradnike.

Cilj aktivnosti: pružanje informacija turistima, prolaznicima i lokalnom stanovništvu, pružateljima usluga u turizmu i s turizmom neposredno povezanih djelatnosti, bolja konkurentnost na tržištu

Nositelj aktivnosti: TZG SUPETAR

Rok realizacije aktivnosti: tijekom 2024

* 1. **UPRAVLJANJE KVALITETOM U DESTINACIJI 5.500,00 EUR**

*KARTICA VJERNOSTI*  500,00 EUR

Kartica vjernosti projekt je koji je TZG Supetar pokrenula 2022. godine a kojim je povezala poslovne subjekte i iznajmljivače s područja Grada Supetra. Ovo je projekt kojim se potiče stanovništvo na lokalnu potrošnju. Partneri u projektu su poslovni subjekti, a čiji su proizvodi ili usluge povezani s turizmom.

Cilj aktivnosti: bolja konkurentnost na turističkom tržištu, animacija turističkih dionika u destinaciji

Nositelj aktivnosti: TZG SUPETAR

Rok realizacije aktivnosti: tijekom 2024

*EDUKACIJA I STRUČNI SKUPOVI* 5.000,00 EUR

TZG Supetar ima za plan nastaviti s edukacijama za male iznajmljivače kroz koje bi iste educirala o propisima, i važnostima Zakonskih propisa iz područja turizma. Edukacijom iznajmljivača i drugih članova TZ kroz radionice, seminare i benchmarking, radi stjecanja novih znanja i vještina radi unaprjeđenja kvalitete poslovanja i podizanja svijesti o značaju turizma. Isto tako planiramo edukaciju zaposlenika i odlazak na DHT 2024

Cilj aktivnosti: animacija turističkih dionika u destinaciji

Nositelj aktivnosti: TZG SUPETAR

Rok realizacije aktivnosti: tijekom 2024

* 1. **POTICANJE NA OČUVANJE I UREĐENJE OKOLIŠA 35.000,00 EUR**

*NAŠA KALA SVA PROCVALA*  3.000,00 EUR

Ovo aktivnošću planiramo nabavu biljaka koje bi posadili na atraktivnim dijelovima našeg grada, te nabavka sadnica za iznajmljivače koji nemaju otvorena dugovanja prema TZG Supetra.

Cilj aktivnosti: animacija turističkih dionika u destinaciji

Nositelj aktivnosti: TZG SUPETAR

Rok realizacije aktivnosti: tijekom 2024

*ODRŽAVANJE TEMATSKIH STAZA* 4.000,00 EUR

TZG Supetar ima svoje tematske staze: KULTURNI ĐIR S RENDIĆEM-Supetar, MASLINOVI PUTI-Mirca, HERKULES-Splitska i nova staza OTKRIVAJUĆI MIRCA-Mirca. Staze su definirane, ali je potrebno redovito održavanje koje i do sada obavljalo KD „GRAD“. Istu suradnju planiramo nastaviti i slijedeće godine.

Cilj aktivnosti: podizanje nivoa destinacije

Nositelj aktivnosti: TZG SUPETAR, KD GRAD

Rok realizacije aktivnosti: tijekom 2024

*PLAŽE – NAŠE BOGATSVO*  10.000,00 EUR

Uređenje plaža - Sufinanciranje: Sudjelovanje u gradskom projektu uređivanja plaža, prvenstveno redovitim prebacivanjem i završnim ravnanjem postojećega žala na plažama oštećenim djelovanjem mora i novoga žala kojim se plaže dohranjuju i postupno proširuju, radi njihovoga održavanja i podizanja kvalitete, sa svrhom privlačenja turista i povećanja turističkoga prometa.

Cilj aktivnosti: podizanje nivoa destinacije

Nositelj aktivnosti: TZG SUPETAR, GRAD SUPETAR, KD GRAD

Rok realizacije aktivnosti: tijekom 2024

*BRACERA „RODITELJ“* 1.000,00 EUR

Bracera RODITELJ brod je u vlasništvu TZG Supetra. Nalazi se na suhom vezu, a planirana sredstva su za njegovo održavanje.

Cilj aktivnosti: pomorska baština

Nositelj aktivnosti: TZG SUPETAR, GRAD SUPETAR, KD GRAD

Rok realizacije aktivnosti: tijekom 2024

*KAMENA SKULPTURA*  4.000,00 EUR

TZG Supetar nastavit će suradnju s Gradom Supetrom i supetarskim umjetnicima na stvaranju kamenih skulptura koje će se u budućnosti postavljati na našem području. Ove instalacije postaju prekrasni photo point-ovi na kojima se turisti slikaju i objavljuju na društvenim mrežama.

Cilj aktivnosti: kamen-naše bogatsvo

Nositelj aktivnosti: TZG SUPETAR, GRAD SUPETAR, KD GRAD

Rok realizacije aktivnosti: tijekom 2024

*UREĐENJE PLAŽA (oprema), ŠETNICA I AKCIJE ČIŠĆENJA*  8.000,00 EUR

Uz Grad Supetar TZG Supetra i dalje će raditi na uređenju plaža, postavljanjem kabina i oznaka. Isto tako u 2024. godini planiramo nastaviti sadnju tamarisa na potezu VRILO-PRVA VALA-DRUGA VALA-KAMP i na taj način oplemeniti prekrasnu šetnicu uz samo more. Planiramo sufinancirati i eko akcije čišćenja, izmjenu ploča dobrodošlice u Grad i prigradska naselja.

Cilj aktivnosti: podizanje nivoa destinacije

Nositelj aktivnosti: TZG SUPETAR, GRAD SUPETAR, KD GRAD, OŠ SUPETAR, SS BRAČ, DV MRVICA

Rok realizacije aktivnosti: tijekom 2024

*POTPORE RAZVOJU OSTALIH ELEMENATA TURISTIČKE PONUDE*  5.000,00 EUR

Cilj aktivnosti: podizanje nivoa destinacije

Nositelj aktivnosti: TZG SUPETAR

Rok realizacije aktivnosti: tijekom 2024

1. ***ČLANSTVO U STRUKOVNIM ORGANIZACIJAMA 500,00 EUR*** 
   1. **DOMAĆE STRUKOVNE I SLIČNE ORGANIZACIJE**  **500,00 EUR**

TZG Supetar član je LAG-a Brač i FLAG-a stoga planirani rashodi idu za plaćanje godišnje članarine.

Cilj aktivnosti: članstvo u udruženjima kao potpora LAG-u BRAČ

Nositelj aktivnosti: TZG SUPETAR

Rok realizacije aktivnosti: tijekom 2024

1. ***ADMINISTRATIVNI POSLOVI 56.250,00 EUR*** 
   1. **PLAĆE 37.250,00 EUR**

U turističkom uredu trenutno su zaposlene dvije osobe, direktor i stručni suradnik. Stručna i administrativna služba TZG Supetra je turistički ured, koji obavlja svoje poslove tijekom cijele godine, sukladno Zakonu o turističkim zajednicama i promicanju hrvatskoga turizma, statutu TZG Supetar, programu rada TZG Supetra i napucima višega ustroja Hrvatske turističke zajednice.

Turistički ured otvoren je tijekom cijele godine s punim radnim vremenom prilagođenim sezonalnosti poslovanja i nalazi se u iznajmljenom poslovnom prostoru s obzirom da i danas kad ulazimo u 30 godinu postojanja nismo uspjeli osigurati vlastiti poslovni prostor.

Cilj aktivnosti: redovan rad TU TZG Supetar

Nositelj aktivnosti: TZG SUPETAR

Rok realizacije aktivnosti: tijekom 2024

* 1. **MATERIJALNI TROŠKOVI 18.000,00 EUR**

MATERIJALNI TROŠKOVI u materijalne troškove spadaju svi troškovi vezani za održavanje TU ( uredski materijal, oprema, radna odjeća, trošak najma prostora, materijali za čišćenje i trošak čišćenja, električna energija, voda, stručno usavršavanje, reprezentacija, komunalne usluge, i sl) su svi troškovi potrebni za redovan rad TU.

Cilj aktivnosti: redovan rad TU TZG Supetar

Nositelj aktivnosti: TZG SUPETAR

Rok realizacije aktivnosti: tijekom 2024

* 1. **TIJELA TURISTIČKE ZAJEDNICE 1.000,00 EUR**

TZG Supetra za rad svojih tijela planira izdvojiti financijska sredstva koja će koristiti za najam prostorija te ostale troškove vezano za rad tijela.

Cilj aktivnosti: redovan rad TZG Supetar

Nositelj aktivnosti: TZG SUPETAR

Rok realizacije aktivnosti: tijekom 2024

1. ***REZERVA 19.527,16 EUR***

Rezerva do 5% za potrebe osiguranja likvidnosti u izvanrednim okolnostima te financiranja neplaniranih aktivnosti koje se mogu dogoditi tijekom godine.

Cilj aktivnosti: redovan rad TZG Supetar

Nositelj aktivnosti: TZG SUPETAR

Rok realizacije aktivnosti: tijekom 2024

1. ***POKRIVANJE MANJKA PRIHODA/OTPLATA DUGOVANJA 0,00 EUR***